Vitebskas guberņa

Vitebskas guberņa (, ) bija Krievijas Impērijas guberņa (1802—1924), kurā citu teritoriju starpā ietilpa trīs bijušās Inflantijas vaivadijas apriņķi ar latviešiem kā lielāko etnisko grupu. Guberņas centrs bija Vitebska (mūsdienu Baltkrievijā), tomēr guberņas lielākā pilsēta bija Dinaburga (mūsdienu Daugavpils). Tās teritorija aptvēra mūsdienu Latvijas Latgali un lielāko daļu Baltkrievijas Vitebskas apgabala, kā arī nedaudz Krievijas Pleskavas apgabala (Sebežas un Ņeveļas rajoni) un Smoļenskas apgabala (Veļižas rajons) teritorijas.

Tās rietumos atradās Kurzemes guberņa, ziemeļrietumos Vidzemes guberņa, dienvidos Viļņas guberņa un Mogiļevas guberņa, ziemeļos Pleskavas guberņa, austrumos Smoļenskas guberņa.

 Administratīvais iedalījums un iedzīvotāji 
1904. gadā Vitebskas guberņā dzīvoja 1,67 miljoni, bet ap 1910. gadu 1,74 miljoni iedzīvotāju. Tajā atradās 12 pilsētas, 41 miests un 19 750 sādžas.

 Etniskais sastāvs % (1897) 
Pēc 1897. gada Krievijas Impērijas tautas skaitīšanas datiem Vitebskas guberņas apriņķos bija šāds etniskais sastāvs:
apriņķisbaltkrievilatviešikrieviebrejipoļivāciešiLudzas apriņķis (Люцинский уезд)20,564,27,14,92,2Rēzeknes apriņķis (Режицкий уезд)5,457,923,97,44,8Daugavpils apriņķis (Двинский уезд)13,839,015,320,09,11,8Polockas apriņķis (Полоцкий уезд)73,11,211,112,12,0Vitebskas apriņķis (Витебский уезд)51,12,220,122,33,2Veļižas apriņķis (Велижский уезд)85,72,51,39,8Drisas apriņķis (Дриссенский уезд)86,21,69,12,4Gorodokas apriņķis (Городокский уезд)83,610,74,7Ļepeļas apriņķis (Лепельский уезд)82,01,711,64,0Neveļas apriņķis (Невельский уезд)84,07,17,4Sebežas apriņķis (Себежский уезд)47,147,13,81,5Kopā53,0 %17,7 %13,3 %11,7 %3,4 %

Vitebskas guberņas latviešu apriņķos 1897. gadā bija šāds iedzīvotāju sadalījums:
 Ludzas apriņķī — 128 155 iedzīvotāji, no tiem 64,2% (82 305) latvieši, 20,5% baltkrievi, 7,1% krievi;
 Rēzeknes apriņķī — 136 445 iedzīvotāji, no tiem 57,9% (78 960) latvieši, 23,9% krievi, 7,4% ebreji;
 Daugavpils apriņķī — 237 023 iedzīvotāji, no tiem 39,0% (92 527) latvieši; 20,0% ebreji, 15,3% krievi.

Tātad kopējais iedzīvotāju skaits guberņas latviešu daļā 1897. gadā bija 501 623, bet latviešu īpatsvars tajā — 50,6%.Демоскоп Weekly Iedzīvotāju sadalījums pēc dzimtās valodas

 Migrācija 
Pēc dzimtbūšanas atcelšanas no 1877. līdz 1886. gadam strauji pieauga zemnieku ģimeņu ieceļošana Vitebskas guberņas Daugavpils apriņķī (1251 ģimene) un Vitebskas apriņķī (1114 ģimenes). Vitebskas guberņā kopumā ieceļoja 17 612 cilvēki. Pārceļotāji ieradās no Mogiļevas un Minskas guberņām, bet arī no Kauņas, Kurzemes un Vidzemes guberņām.

 Reliģijas (1897) 
 Pareizticība — 825 601 ticīgo
 Katoļticība — 357 309 ticīgo
 Jūdaisms — 175 629 ticīgo
 Vecticībnieki — 83 022 ticīgo
 Luterticība — 46 654 ticīgo
 Islāms — 661 ticīgo
 Baptisti — 130 ticīgo Демоскоп Weekly Iedzīvotāju sadalījums pēc ticības

 Administratīvais dalījums 
Guberņas teritoriju inkorporēja Krievijas Impērijas sastāvā pēc Polijas-Lietuvas kopvalsts pirmās dalīšanas 1772. gadā. Vispirms Inflantijas vojevodistes un Polockas vojevodistes teritorijas pievienoja Pleskavas guberņai, tad izveidota Polockas guberņa (1776—1796), beidzot Baltkrievijas guberņa (1796—1802), pēc kuras sadalīšanas 1802. gadā izveidoja Vitebskas un Mogiļevas guberņas.

Krievijas PSFR Tautas komisāru padome 1917. gada 14. decembrī izdeva rīkojumu Nr. 93. par Daugavpils, Ludzas un Rēzeknes apriņķu atdalīšanu no Vitebskas guberņas un pievienošanu Vidzemes guberņai.Latviešu konversācijas vārdnīcas 10. sējuma 20 229.—20 230. sleja. Rīga, 1933.—1934. Likvidēta 1924. gadā, lielāko tās daļu atstājot Baltkrievijas PSR, bet ziemeļu daļu (Veļižas, Ņeveļas un Sebežas apriņķus) nododot Pleskavas guberņai.

 Izglītības iestādes (1889) 
 Vitebskas vīriešu ģimnāzija ar 388 ģimnāzistiem, Vitebskas sieviešu ģimnāzija ar 265 ģimnāzistēm, Daugavpils sieviešu ģimnāzija ar 255 ģimnāzistēm,
 Daugavpils reālskola ar 247 skolniekiem,
 Polockas kadetu skola (korpuss) ar 369 kadetiem,
 Vitebskas garīgais seminārs ar 239 semināristiem,
 Polockas skolotāju seminārs ar 58 semināristiem,
 7 apriņķu skolas ar 462 skolniekiem,
 126 kristīgo draudžu skolas,
 195 lauku skolas ar 8485 skolniekiem,
 163 ebreju privātās skolas, 2 toras skolas Vitebskā (335 skolnieki) un Daugavpilī (225 skolnieki), rabīnu skola (ješiva) Vitebskā.

 Skatīt arī 
 Kurzemes guberņa
 Vidzemes guberņa

 Atsauces 

 Ārējās saites 

 Витебская губерния 
 Vitebskas guberņas karte — Ильин, Алексей Афиногенович. Подробный атласъ Россiйской Имперiи съ планами главныхъ городовъ. СПб., 1876. 


Kategorija:Krievijas Impērijas guberņas
Kategorija:Latgales vēsture
Kategorija:Latvijas vēsture
Kategorija:Baltkrievijas vēsture